《送侍御帅夔府》
宋代·喻良能

千古楚东郡，风流今在兹。
鲁公元直道，文正不妨诗。
钳吏似束湿，麾龙如使儿。
甘棠足遗爱，会有去思碑。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。